stanford-oval/wikipedia huggingface dataset:
ณัฐรัตน์ นพรัตยาภรณ์
การทำงานในวงการบันเทิง

ไอซ์ซึ ณัฐรัตน์ นพรัตยาภรณ์ เข้าสู่วงการในปี 2553 ขณะอายุได้ 19 ปี เขาเริ่มต้นทำงานในวงการบันเทิงด้วยการเป็นนายแบบที่ประเทศไทย เขาได้ร่วมเดินแบบให้กับแฟชั่นวีคสำคัญในประเทศไทย อาทิ เช่น Bangkok Fashion Week และ Elle Fashion Week รวมถึงถ่ายแบบให้กับหลายนิตยสารชื่อดังในประเทศไทย อาทิ เช่น VOGUE GQ HARPER’S BAZAAR  IMAGE ELLEMEN LIPS LOOKER HAMBURGER ฯลฯ
จากนั้นเขามีชื่อเสียงมากขึ้นจากการที่เขาเป็นคนไทยคนแรกที่ได้เซ็นสัญญาทำงานเป็นนายแบบที่ประเทศเกาหลีใต้ภายใต้สังกัด Agency garten ทำให้เขาได้ร่วมงานเดินแบบในงาน Seoul Fashion Week และถ่ายแบบให้กับนิตยสารชื่อดังหลายเล่มในประเทศเกาหลีใต้ เช่น GQ EQUIRE MAPS MENHEALTH OH!BOY CECI STREETFOOT STYLE-H  BLING อีกทั้งเขายังมีงานถ่ายโฆษณาแบรนด์สินค้าในประเทศ เกาหลีใต้ เช่น TOMMY HILFIGER, ADIDAS, LECOQSPORTIF, UMBRO, BELIER
รวมถึงงานด้านการแสดงมิวสิควีดีโอให้กับศิลปินเกาหลีใต้ ได้แก่ MONNI ในเพลง 하얀 어깨  และ HOMME ในเพลง 사랑이 아냐
หลังจากนั้นเขากลับมาเมืองไทยและเซ็นสัญญาเป็นนักแสดงในสังกัดจีทีเอช (จีดีเอชในปัจจุบัน) โดยมีผลงานละครเรื่องแรกคือเรื่อง มาลี เพื่อนรัก..พลังพิสดาร เมื่อปี 2558  โดยรับบทเป็น พี่ไอติม ทำให้เขาได้รับความสนใจเป็นอย่างมากแม้จะเป็นเพียงนักแสดงสมทบบทเล็ก ๆ ทำให้เขาได้มีโอกาสก้าวขึ้นมารับบทพระเอกเต็มตัวครั้งแรกในบท ปุณ เด็กปั๊มหนุ่มหล่อในซีรีส์เรื่อง แก๊สโซฮัก..รักเต็มถัง แสดงคู่กับ ไอซ์-ปรีชญา พงษ์ธนานิกร ออกอากาศในปี 2559 และจากซีรีส์เรื่องนี้ทำให้เขามีชื่อเข้าชิงรางวัลดาวรุ่งชาย ขวัญใจมหาชน จากเวทีมายา มหาชน 2016
ก่อนจะกลับมารับบท ธาม ในซีรีส์เรื่องไดอารีตุ๊ดซีส์ เดอะซีรีส์ ซีซั่น 2 เมื่อปี 2560 ซึ่งเขาต้องปรับบุคลิกภาพ ฟิตหุ่น ตามมาด้วยบท ปาย นักเขียนการ์ตูนแนวดาร์ก ๆ ในซีรีส์สยองขวัญเรื่องคนประกอบผี เมื่อปี 2561 ซึ่งเขาถึงขั้นลงทุนลดน้ำหนักมากถึง 14 กิโลกรัมเพื่อให้ออกมาสมจริง ในปี 2562 เขาแสดงซีรีส์ถึง 2 เรื่องที่ต่างกันสุดขั้วคือเรื่อง Voice สัมผัสเสียงมรณะ โดยรับบท แทนคุณ ฆาตกรโรคจิตภายใต้หน้ากากทายาทมหาเศรษฐี และ365 วัน บ้านฉัน บ้านเธอ ในบท มาร์ค ซูเปอร์สตาร์หนุ่มแสนอบอุ่น จิตใจดี
ในปี 2565 ณัฐรัตน์ได้แสดงภาพยนตร์เรื่องวันสุดท้าย..ก่อนบายเธอ โดยรับบท อู๊ด และจากภาพยนตร์เรื่องนี้ทำให้เขาสามารถคว้ารางวัลสาขานักแสดงนำชายยอดเยี่ยมจากเวทีคมชัดลึก อวอร์ด ครั้งที่ 19, รางวัลชมรมวิจารณ์บันเทิง ครั้งที่ 31, รางวัลสมาคมผู้กำกับภาพยนตร์ไทย และ รางวัลภาพยนตร์แห่งชาติ สุพรรณหงส์ ครั้งที่ 31 มาครองได้สำเร็จ
ในปี 2566 ณัฐรัตน์ได้แสดงซีรีส์เรื่อง ดีลีต ซึ่งเป็นผลงานที่ทำให้เขาได้รับรางวัลนาฏราช สาขานักแสดงนำชายยอดเยี่ยม(แพลตฟอร์มออนไลน์)
ผลงาน > ซีรีส์

| ปี พ> ศ. | เรื่อง | บทบาท |
| --- | --- | --- |
| 2558 | มาลี เพื่อนรัก..พลังพิสดาร | พี่ไอติม |
2559: 
| 2559 | แก๊สโซฮัก..รักเต็มถัง | ปุณ |
| 2559 | ลมเปลี่ยนทิศไตรภาค  ตอน Man In The Rain | ปอม |
| 2560 | ไดอารีตุ๊ดซีส์ เดอะซีรีส์ ซีซัน 2 | ธาม |
| 2561 | The Collector คนประกอบผี | ปาย |
| 2562 | VOICE สัมผัสเสียงมรณะ | แทนคุณ |
| 2563 | 365 วัน บ้านฉัน บ้านเธอ | พาริส เลิศกวีนิติ (มาร์ค) |
| 2566 | DELETE | ทู |
| 2568 | สงครามส่งด่วน |  |
ผลงาน > ภาพยนตร์

| ปี พ> ศ. | เรื่อง | บทบาท | ค่าย |
| --- | --- | --- | --- |
| 2565 | one for the road วันสุดท้าย..ก่อนบายเธอ | อู๊ด | จีดีเอช |
ผลงาน > มิวสิกวิดีโอ

| ปี พ> ศ. | เพลง | ศิลปิน |
| --- | --- | --- |
| 2558 | " พูดมาเลย " | อัสนี โชติกุล |
| 2559 | " คนมีเสน่ห์ " | นครินทร์ กิ่งศักดิ์ |
| 2560 | " เกี่ยวกันไหม " | INK WARUNTORN |
| 2562 | " ครั้งนี้ " | PAT KLEAR |
| 2562 | หัวใจที่มืดมิด (ฺBLACKHEART) | Zeal |
| 2563 | " ดึงดัน " | Cocktail x ศิริพร อยู่ยอด |
| 2565 | " ณิน " | getsunova |
รางวัล

| ปี พ> ศ. | รางวัล | สาขา | ผล |
| --- | --- | --- | --- |
| 2559 | มายา มหาชน 2016 | ดาวรุ่งชายขวัญใจมหาชน จาก ซีรีส์เรื่อง " แก๊สโซฮัก...รักเต็มถัง " | เสนอชื่อเข้าชิง |
| 2566 | คมชัดลึก อวอร์ด ครั้งที่ 19 | นักแสดงนำชายยอดเยี่ยม จากภาพยนตร์เรื่อง  " one for the road วันสุดท้าย..ก่อนบายเธอ " | ชนะ |
| 2566 | รางวัลภาพยนตร์แห่งชาติ สุพรรณหงส์ ครั้งที่ 31 | นักแสดงนำชายยอดเยี่ยม จากภาพยนตร์เรื่อง  " one for the road วันสุดท้าย..ก่อนบายเธอ " | ชนะ |
| 2566 | รางวัลสมาคมผู้กำกับภาพยนตร์ไทย | นักแสดงนำชายยอดเยี่ยม จากภาพยนตร์เรื่อง  " one for the road วันสุดท้าย..ก่อนบายเธอ " | ชนะ |
| 2566 | รางวัลชมรมวิจารณ์บันเทิง ครั้งที่ 31 | นักแสดงนำชายยอดเยี่ยม จากภาพยนตร์เรื่อง  " one for the road วันสุดท้าย..ก่อนบายเธอ " | ชนะ |
| 2567 | รางวัลนาฏราช |  สาขานักแสดงนำชายละครและซีรีส์ยอดเยี่ยม จาก ซีรีส์เรื่อง  DELETE  | ชนะ |
ประดิพัทธ์

ประดิพัทธ์ หรือ ปดิพัทธ์ อาจหมายถึง
ชื่อบุคคล

พระยาประดิพัทธภูบาล (คอยู่เหล ณ ระนอง)
ปดิพัทธ์ สันติภาดา – นักการเมืองชาวไทย อดีตสมาชิกสภาผู้แทนราษฎรจังหวัดพิษณุโลก
ชื่อพันธุ์ไม้

สนประดิพัทธ์ – ไม้ยืนต้น ทรงพุ่มสูงปลายยอดแหลม ในวงศ์สนทะเล (Casuarinaceae) ตั้งตามชื่อของพระยาประดิพัทธภูบาล (คอยู่เหล ณ ระนอง) ผู้ที่นำเข้ามาในประเทศไทย
สถานที่

ถนนประดิพัทธ์ – ถนนที่เชื่อมระหว่างเขตดุสิตกับเขตพญาไท กรุงเทพมหานคร ตั้งชื่อตามพระยาประดิพัทธภูบาล (คอยู่เหล ณ ระนอง)
ป้ายหยุดรถไฟประดิพัทธ์ – ป้ายหยุดรถย่านชานเมืองของการรถไฟแห่งประเทศไทย ตั้งอยู่ใกล้ทางแยกเทอดดำริ บริเวณถนนประดิพัทธ์ตัดกับถนนกำแพงเพชร 5
สวนสนประดิพัทธ์ – สถานพักตากอากาศในความรับผิดชอบของกองทัพบก ตั้งอยู่ที่อำเภอหัวหิน จังหวัดประจวบคีรีขันธ์
สถานีสวนสนประดิพัทธ์ – สถานีรถไฟทางรถไฟสายใต้ของการรถไฟแห่งประเทศไทย ตั้งอยู่ในบริเวณสวนสนประดิพัทธ์
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดเลย พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอเมืองเลย, อำเภอเชียงคาน, อำเภอท่าลี่, อำเภอภูเรือ, อำเภอด่านซ้าย, อำเภอนาแห้ว และอำเภอภูหลวง
| ผลการเลือกตั้งสมาชิกสภาผู้แทนราษฎร เขต 1 จังหวัดเลย> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดเลย> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดเลย> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดเลย> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดเลย> % | ผลการเลือกตั้งสมาชิกสภาผู้แทนราษฎร เขต 1 จังหวัดเลย> ± |
| --- | --- | --- | --- | --- | --- |
|  | ชาติพัฒนา (พ.ศ. 2535)   | พวงเพ็ชร ชุนละเอียด (2) | 109,880 | 76.41 |  |
|  | ประชาธิปัตย์   | สมศักดิ์ แสงเจริญรัตน์ (5)* | 84,488 | 58.75 |  |
|  | ชาติพัฒนา (พ.ศ. 2535)   | พลเอก อาทิตย์ กำลังเอก (1)* | 56,952 | 39.60 |  |
|  | ชาติไทย  | บงการ มิ่งแก้ว (4) | 6,286 | 4.37 |  |
|  | ชาติไทย  | สุวิทย์ โยทองยศ (3) | 3,896 | 2.70 |  |
|  | ความหวังใหม่  | กิตติชัย กิตติอุดมพิทยา (7) | 1,932 | 1.34 |  |
|  | ประชาธิปัตย์   | จักรินทร์ พรมภักดี (6) | 1,121 | 0.77 |  |
|  | ความหวังใหม่  | วัฒวุฒิ ศรีบุรินทร์ (8) | 526 | 0.36 |  |
| บัตรดี | บัตรดี | บัตรดี | 143,793 | 96.79 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 1,168 | 0.79 | – |
| บัตรเสีย | บัตรเสีย | บัตรเสีย | 3,596 | 2.42 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 148,557 | 75.15 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 197,684 | 100.00 | — |
: ชาติพัฒนา (พ.ศ. 2535)   รักษาที่นั่ง
: ประชาธิปัตย์   รักษาที่นั่ง
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบด้วยอำเภอวังสะพุง, อำเภอปากชม, อำเภอภูกระดึง, อำเภอนาด้วง, อำเภอผาขาว และกิ่งอำเภอเอราวัณ
| ผลการเลือกตั้งสมาชิกสภาผู้แทนราษฎร เขต 2 จังหวัดเลย> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดเลย> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดเลย> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดเลย> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดเลย> % | ผลการเลือกตั้งสมาชิกสภาผู้แทนราษฎร เขต 2 จังหวัดเลย> ± |
| --- | --- | --- | --- | --- | --- |
|  | ความหวังใหม่  | ธนเทพ ทิมสุวรรณ (1) | 79,900 | 64.70 |  |
|  | กิจสังคม  | ปรีชา เร่งสมบูรณ์สุข (9)* | 72,403 | 58.63 |  |
|  | ชาติพัฒนา (พ.ศ. 2535)   | พินิจ สิทธิโห (7)* | 53,582 | 43.39 |  |
|  | ประชาธิปัตย์   | พลอากาศเอก วีระ ศรีประเสริฐ (3) | 8,871 | 7.18 |  |
|  | พลังธรรม  | คุ้มพงษ์ ภูมิภูเขียว (5) | 2,837 | 2.29 |  |
|  | ชาติพัฒนา (พ.ศ. 2535)   | เกษม ภาษี (8) | 1,995 | 1.61 |  |
|  | พลังธรรม  | ศราวุฒิ อันทะระ (6) | 1,662 | 1.34 |  |
|  | ประชาธิปัตย์   | บุญเลิศ พิไสยสามนต์เขต (4) | 1,168 | 0.94 |  |
|  | ความหวังใหม่  | สามารถ อำไพกุล (2) | 1,034 | 0.83 |  |
|  | กิจสังคม  | ประมวล ทองแย้ม (10) | 408 | 0.33 |  |
|  | ประชากรไทย  | เรียง บุติไสย์ (11) | 153 | 0.12 |  |
|  | ประชากรไทย  | สงกรานต์ สร้อยจันดา (12) | 132 | 0.10 |  |
| บัตรดี | บัตรดี | บัตรดี | 123,476 | 96.32 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 1,142 | 0.89 | – |
| บัตรเสีย | บัตรเสีย | บัตรเสีย | 3,577 | 2.79 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 128,195 | 66.14 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 193,829 | 100.00 | — |
: ความหวังใหม่  ได้ที่นั่งจาก ชาติพัฒนา (พ.ศ. 2535)  
: กิจสังคม  รักษาที่นั่ง
ดูเพิ่ม

จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
รินรดา แก้วบัวสาย

| รินรดา แก้วบัวสาย |
| --- | --- |

สารนิเทศภูมิหลัง
เกิด: 8 เมษายน พ.ศ. 2538 (29 ปี) กรุงเทพมหานคร ประเทศไทย
ส่วนสูง: 168 เซนติเมตร (5 ฟุต 6 นิ้ว)​
การศึกษา: มหาวิทยาลัยธรรมศาสตร์
คู่รัก: เจมส์ มาร์​
อาชีพ: นักแสดง
ปีที่แสดง: พ.ศ. 2558−ปัจจุบัน
สังกัด: ช่อง 3 (2558−ปัจจุบัน)
รินรดา แก้วบัวสาย (เกิด 8 เมษายน พ.ศ. 2538) ชื่อเล่น พาย เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3 มีผลงานเป็นที่รู้จักจากบท “วรรณา“ จากละครเรื่อง กรงกรรม
ประวัติ

รินรดา แก้วบัวสาย ชื่อเล่น พาย เกิดเมื่อวันที่ 8 เมษายน พ.ศ. 2538 เป็นคนกรุงเทพมหานคร บิดามารดาทำงานด้านสายการบิน โดยฝั่งบิดาเป็นพี่ชายของนันทิดา แก้วบัวสาย นายกองค์การบริหารส่วนจังหวัดสมุทรปราการ ส่วนรินรดาเป็นบุตรคนที่ 2 มีพี่น้องทั้งหมด 2 คน โดยมีพี่ชาย 1 คนเป็นนักแสดงเช่นกันคือ นัทธวัชร์ แก้วบัวสาย รินรดาสำเร็จการศึกษาระดับอุดมศึกษาจากคณะศิลปกรรมศาสตร์ มหาวิทยาลัยธรรมศาสตร์ (สาขาวิชาการละคร) และยังได้เป็นผู้นำเชียร์ของคณะศิลปกรรมศาสตร์อีกด้วย
ในเดือนสิงหาคม พ.ศ. 2558 รินรดาได้รับการติดต่อให้มาทดสอบการแสดงกับทางช่อง 3 แล้วเริ่มถ่ายแบบในนิตยสาร อ่านช่วงรายการทางช่อง 3 จนได้แสดงละครเรื่องแรกคือ ตะวันยอแสง  ขณะศึกษาอยู่ชั้นปีที่ 3 รับบทเป็น ใจบุญ หลังจากนั้นได้รับบทนางเอกเรื่องแรกในละครซีรีส์เรื่อง ซีรีส์ลูกผู้ชาย : ภูผา รับบทเป็น ทอรุ้ง และผลงานในปี พ.ศ. 2562 คือละครเรื่อง กรงกรรม  รับบทเป็น วรรณา
ประวัติ > ชีวิตส่วนตัว

ในปี 2566 พาย รินรดา กำลังคบหาดูใจกับนักแสดงรุ่นพี่ร่วมช่องและร่วมสังกัดอย่าง เจมส์ มาร์ หลังจากที่ เจมส์ มาร์ ตัดสินใจสารภาพรัก หลังจากรู้จักกันมานาน 5 ปี
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2560 | ตะวันยอแสง | ใจบุญ |
| 2560 | ระเริงไฟ | ชญานี (นี) |
| 2561 | ชาติเสือพันธุ์มังกร | ลิ้มป่วยซัง |
| 2562 | ซีรีส์ลูกผู้ชาย : ภูผา | ทอรุ้ง พิทักษ์กิจ |
| 2562 | กรงกรรม | วรรณา |
| 2562 | เขาวานให้หนูเป็นสายลับ | หนึ่งธิดา​ |
| 2563 | ทุ่งเสน่หา | จันทร หวังมีชัย / จันทร สมัครเขตกรณ์ |
| 2564 | เมียจำเป็น | ตะวัน อัครมนตรี/หยาดฟ้า แก้วสว่าง |
| 2566 | เพราะรัก | มุสิกา (หนูหริ่ง) |
| 2568 | ใจขังเจ้า | แม่หญิงชวาลา |
| 2568 | รักหักหลัง | พาย |
| 2568 | อุบัติรักเกาะสวรรค์ | แพรวา |
ผลงาน > มิวสิกวิดีโอ

"เซตแล้วตบ" (เพลงเชียร์ทีมวอลเล่ย์บอลไทย WGP2016) - อุรัสยา เสปอร์บันด์, คิมเบอร์ลี่ แอน โวลเทมัส, ราณี แคมเปน, ราศรี บาเล็นซิเอก้า จิราธิวัฒน์, นิษฐา คูหาเปรมกิจ และรณิดา เตชสิทธิ์
แหล่งข้อมูลอื่น

รินรดา แก้วบัวสาย ที่อินสตาแกรม
ซีมง เดอ ลา ลูแบร์

| ซีมง เดอ ลา ลูแบร์ |
| --- | --- |

ราชทูตฝรั่งเศสมายังสยาม
ดำรงตำแหน่ง พ.ศ. 2230 – พ.ศ. 2230ดำรงตำแหน่งร่วมกับ โกลด เซเบอแร ดูว์ บูแล
กษัตริย์: พระเจ้าหลุยส์ที่ 14
 
ข้อมูลส่วนบุคคล
เกิด: 21 เมษายน พ.ศ. 2185
เสียชีวิต: 26 มีนาคม พ.ศ. 2272 (86 ปี)
เชื้อชาติ: ฝรั่งเศส
อาชีพ: นักการทูต
เป็นที่รู้จักจาก: ราชทูตของพระเจ้าหลุยส์ที่ 14 แห่งฝรั่งเศส
ผลงานเด่น: จดหมายเหตุลาลูแบร์

ภาพจากจดหมายเหตุลา ลูแบร์  พ.ศ. 2236
ซีมง เดอ ลา ลูแบร์ (ฝรั่งเศส: Simon de La Loubère; 21 เมษายน พ.ศ. 2185-26 มีนาคม พ.ศ. 2272) เป็นราชทูตของพระเจ้าหลุยส์ที่ 14 แห่งฝรั่งเศส ได้เดินทางมาประเทศไทยในรัชสมัยสมเด็จพระนารายณ์มหาราชเพื่อเจริญสัมพันธไมตรีกับไทย โดยเดินทางมาที่กรุงศรีอยุธยาพร้อมกับเจ้าพระยาโกษาธิบดี (ปาน) และทหารของฝรั่งเศสจำนวนประมาณ 600 คน
เดอ ลา ลูแบร์ ได้รับการแต่งตั้งให้เป็นหัวหน้าคณะทูตฝรั่งเศสร่วมกับโกลด เซเบอแร ดูว์ บูแล (Claude Céberet du Boullay) เดินทางมาอยุธยาเพื่อเจรจาเรื่องศาสนาและการค้าของฝรั่งเศสในอาณาจักรอยุธยาเมื่อ พ.ศ. 2230 ในการเจรจานั้นอยุธยาไม่สู้จักยินยอมรับข้อเสนอของฝรั่งเศส ทำให้เสียเวลาในการเจรจาหลายสัปดาห์ ในที่สุดฝ่ายไทยก็ยินยอมรับข้อเสนอตามความประสงค์ของฝรั่งเศสและทั้งสองฝ่ายได้ลงนามในสัญญาการค้าที่เมืองลพบุรีเมื่อวันที่ 11 ธันวาคม
นอกจากจะเป็นหัวหน้าคณะทูตจากฝรั่งเศสแล้ว เดอ ลา ลูแบร์ ยังได้รับคำสั่งให้สังเกตเรื่องราวต่าง ๆ เกี่ยวกับอาณาจักรอยุธยาและบันทึกข้อสังเกตทั้งหลายเหล่านั้นกลับไปรายงานให้ราชสำนักของพระเจ้าหลุยส์ที่ 14 ได้รับทราบด้วย จดหมายเหตุเหล่านี้ได้กลายเป็นหลักฐานทางประวัติศาสตร์ที่มีคุณค่าต่อแวดวงวิชาประวัติศาสตร์ไทยสมัยอยุธยา เพราะกล่าวถึงชีวิตความเป็นอยู่ สังคม ประเพณี ประวัติศาสตร์ วัฒนธรรม หลายสิ่งหลายอย่างของคนในสมัยกรุงศรีอยุธยา จึงนับได้ว่าเป็นหลักฐานทางประวัติศาสตร์ที่มีจารึกเป็นลายลักษณ์อักษร
ผลงาน

Du Royaume de Siam, 1691 ลิงก์
Traité de l'origine des jeux floraux de Toulouse (1715)
De la Résolution des équations, ou de l'Extraction de leurs racines, 1732 ลิงก์
นิรุจน์ สุระเสียง

นิรุจน์ สุระเสียง (เกิด 20 กุมภาพันธ์ พ.ศ. 2522; มีชื่อในภาษาเวียดนามว่า ดอน หว่าน นิรุต) เป็นอดีตนักฟุตบอลชาวไทย
เขาเริ่มอาชีพการเล่นฟุตบอลตั้งแต่ปี พ.ศ. 2542 พร้อมประสบความสำเร็จมากมายในการเล่นให้แก่สโมสรในไทยและเวียดนาม โดยเขาคว้าแชมป์ลีก, ฟุตบอลถ้วย และรองแชมป์เอเอฟซีแชมเปียนส์ลีก ฤดูกาล 2545-46 กับบีอีซี เทโรศาสนในไทย และคว้าแชมป์เวียดนามคัพกับนาวีแบงก์ไซ่ง่อนในเวียดนาม
เขาเคยได้รับการแต่งตั้งเป็นกัปตันทีมฟุตบอลทีมชาติไทยในนัดที่พบกับญี่ปุ่นในการแข่งขันฟุตบอลโลก 2010 รอบคัดเลือก
เขาประกาศเลิกเล่นฟุตบอลหลังจบไทยพรีเมียร์ลีก ฤดูกาล 2557 โดยเล่นให้แก่อาร์มี่ ยูไนเต็ดเป็นสโมสรสุดท้าย ก่อนจะรับหน้าที่เป็นผู้ช่วยผู้ฝึกสอนให้แก่อาร์มี่ฯ
ชีวิตส่วนตัว

สมรสกับนางจันทร์เพ็ญ สุระเสียง มีบุตรชาย 1 คน ชื่อ น้องยูโร
เกียรติประวัติ

บีอีซี เทโรศาสน
ไทยพรีเมียร์ลีก: 2000, 2001/2002
ไทยเอฟเอคัพ: 2000
ฟุตบอลถ้วยพระราชทาน: 2001/2002, รองชนะเลิศ 2002/2003,
รองชนะเลิศ  เอเชียนแชมเปียนส์ลีก: 2002/2003
ฎูฎาน คิงส์คัพ: 2002,
บรูไน คัพ: รองชนะเลิศ 2001/2002
งาวีแบงก์ ไซงอน
เวียดนามคัพ: 2004, 2005
ซีเกมส์ 2001  เหรียญทอง ไทย U 23
ประตูในนามทีมชาติ

| # | วันที่ | สถานที่ | คู่แข่ง | สกอร์ | ผล | การแข่งขัน |
| --- | --- | --- | --- | --- | --- | --- |
| 1. | พฤศจิกายน 21, 2003 | กรุงเทพมหานคร, ประเทศไทย |  อุซเบกิสถาน | 4-1 | ชนะ | เอเชียนคัพ 2004 รอบคัดเลือก |
| 2. | มีนาคม 31, 2004 | ซานา, เยเมน |  เยเมน | 3-0 | ชนะ | ฟุตบอลโลก 2006 รอบคัดเลือก |
| 3. | กุมภาพันธ์ 16, 2006 | พระนครศรีอยุธยา, ประเทศไทย |  อิรัก | 4-3 | ชนะ | กระชับมิตร |
| 4. | ตุลาคม 15, 2007 | เขตบริหารพิเศษมาเก๊า |  มาเก๊า | 7-1 | ชนะ | ฟุตบอลโลก 2010 รอบคัดเลือก |
แหล่งข้อมูลอื่น

National Team Players เก็บถาวร 2007-03-11 ที่ เวย์แบ็กแมชชีน
นักรบผู้กล้าผ่าแผ่นดินทรราช

| นักรบผู้กล้าผ่าแผ่นดินทรราช |
| --- | --- |

กำกับ: ริดลีย์ สก็อตต์
เขียนบท: เดวิด แฟรนโซนี จอห์น โลกัน วิลเลียม นิคอลสัน
อำนวยการสร้าง: ดักลัส วิก เดวิด แฟรนโซนี บรังคอ ลุสติก
นักแสดงนำ: รัสเซล โครว์ วาคีน ฟินิกซ์ คอนนี นีลเซน ออลิเวอร์ รี้ด ริชาร์ด แฮร์ริส เดริก แจโคบี จีมง อูนซู รัลฟ์ เมิลเลอร์
วันฉาย:  5 พฤษภาคม 2000
ความยาว: 154 นาที   (Theatrical version)   171 นาที   (Extended cut)
ประเทศ: สหราชอาณาจักร สหรัฐอเมริกา
ภาษา: อังกฤษ
ทุนสร้าง: 103,000,000 ดอลลาร์สหรัฐ
ทำเงิน: 457,640,427 ดอลลาร์สหรัฐ
ต่อจากนี้: นักรบผู้กล้าผ่าแผ่นดินทรราช 2 (2024)
ข้อมูลจาก All Movie Guide
ข้อมูลจาก IMDb
นักรบผู้กล้าผ่าแผ่นดินทรราช (อังกฤษ: Gladiator) เป็นภาพยนตร์แอคชั่น กำกับการแสดงโดยริดลีย์ สก็อตต์ และนำแสดงโดยรัสเซล โครว์ ออกฉายในสหรัฐอเมริกาในวันที่ 5 พฤษภาคม พ.ศ. 2543 เนื้อเรื่องของภาพยนตร์เกิดขึ้นที่กรุงโรมสมัยที่จักรพรรดิก็อมมอดุสปกครอง เล่าถึงมักซิมุส แม่ทัพโรมันที่สามารถนำทัพชนะศึกสงครามในการขยายอาณาเขตของโรมได้สำเร็จ ในขณะเดียวกันจักรพรรดิมาร์กุส เอาเรลิอุส หวังให้มักซิมุสมาสืบทอดตำแหน่งต่อจากตน ทำให้ก็อมมอดุสลูกชายไม่พอใจเป็นอย่างยิ่ง จึงลอบปลงพระชนม์พระบิดาและแกล้งทำเป็นว่าจักรพรรดิมาร์กุส เอาเรลิอุส สวรรคตด้วยโรคชรา และออกคำสั่งให้ตามจับมักซิมุสโดยกล่าวหาว่ามักซิมุสคิดจะชิงบัลลังก์ ทำให้มักซิมุสต้องหนีจากการจับกุม อีกทั้งลูกเมียเขายังถูกสังหาร เวลาต่อมามักซิมุสตกอยู่ในฐานะทาสและได้เข้าร่วมเป็นกลาดิอาตอร์นักรบเดนตายที่คอยแสดงฝีมือการต่อสู้ให้ผู้ชมได้ชม มักซิมุสต้องการแก้แค้นก็อมมอดุสที่พรากลูกเมียไปจากเขา
ภาพยนตร์มีเนื้อหาที่อิงประวัติศาสตร์อยู่เล็กน้อย ซึ่งเนื้อเรื่องเกือบทั้งหมดเป็นเรื่องแต่งขึ้น เนื่องจากความจริงแล้วจักรพรรดิมาร์กุส เอาเรลิอุส ไม่ได้ถูกลูกชายลอบปลงพระชนม์แต่อย่างใด ภาพยนตร์เรื่องนี้ประสบความสำเร็จทั้งรายได้และคำวิจารณ์โดยทำรายได้ไปถึง 457 ล้านเหรียญ และได้รับรางวัลต่าง ๆ มาอีกจำนวนมาก เช่น
รางวัลออสการ์ ชนะเลิศ 5 รางวัล
สาขาภาพยนตร์ยอดเยี่ยม
สาขานักแสดงนำชายยอดเยี่ยม
สาขาออกแบบเครื่องแต่งกายยอดเยี่ยม
สาขาบันทึกเสียงยอดเยี่ยม
สาขาเทคนิคพิเศษยอดเยี่ยม
รางวัลลูกโลกทองคำ ชนะเลิศ 2 รางวัล
สาขาภาพยนตร์ยอดเยี่ยม ประเภทภาพยนตร์ดรามา
สาขาดนตรีประกอบภาพยนตร์ยอดเยี่ยม
รางวัลแบฟตา ชนะเลิศ 5 รางวัล
สาขาภาพยนตร์ยอดเยี่ยม
สาขาถ่ายภาพยอดเยี่ยม
สาขาตัดต่อยอดเยี่ยม
สาขาแต่งหน้าและทรงผมยอดเยี่ยม
สาขาการออกแบบยอดเยี่ยม
นักแสดง

รัสเซล โครว์ แสดงเป็น แมกซิมุส
วาคีน ฟีนิกซ์ แสดงเป็น จักรพรรดิก็อมมอดุส
คอนนี นีลเซน แสดงเป็น ลูกิลลา
จีมง อูนซู แสดงเป็น จูบา
ออลิเวอร์ รี้ด แสดงเป็น อันโตนิอุส ปร็อกซิโม
สเปนเซอร์ ทรีต คลาร์ก แสดงเป็น ลูกิอุส
ริชาร์ด แฮร์ริส แสดงเป็น จักรพรรดิมาร์กุส เอาเรลิอุส
ทอมมี แฟลนากัน แสดงเป็น กิแกโร
ดูเพิ่ม

Gladiator ที่อินเทอร์เน็ตมูวีเดตาเบส
ข้อมูลภาพยนตร์เรื่องนักรบผู้กล้าผ่าแผ่นดินทรราช เก็บถาวร 2016-03-10 ที่ เวย์แบ็กแมชชีน
| ด ค กรางวัลออสการ์ สาขาภาพยนตร์ยอดเยี่ยม |
| --- | --- |
1927–1940:  วิงส์ (1928)  เดอะบรอดเวย์เมโลดี (1929)  แนวรบด้านตะวันตก เหตุการณ์ไม่เปลี่ยนแปลง (ภาพยนตร์) (1930)  ซิมาร์รอน (1931)  แกรนด์โฮเทล (1932)  แควัลเคด (1933)  อิตแฮปเพนวันไนต์ (1934)  มูทีนีออนเดอะเบาน์ตี (1935)  เดอะเกรตซิกเฟลด์ (1936)  เดอะไลฟ์ออฟอีไมลีโซลา (1937)  ยูแคนต์เทกอิตวิทยู (1938)  วิมานลอย (1939)  รีเบกกา (1940) 
1941–1960:  ชีวิตต้องสู้ (1941)  มิสซิสมินิเวอร์ (1942)  คาซาบลังกา (1943)  โกอิงมายเวย์ (1944)  วันหยุดที่หายไป (1945)  วันชื่นคืนฝัน (1946)  เกียรติศักดิ์สุภาพบุรุษ (1947)  แฮมเลต (1948)  ออลเดอะคิงส์แมน (1949)  วิมานลวง (1950)  แอนอเมริกันอินปารีส (1951)  เดอะเกรตเทสต์โชว์ออนเอิร์ธ (1952)  ชั่วนิรันดร์ (1953)  แก๊งท่าเรือ (1954)  มาร์ตี คนขายเนื้อกับรักแท้ (1955)  80 วันรอบโลก  (1956)  สะพานเดือดเลือดเชลยศึก (1957)  จีจี้ สาวโลกีย์ (1958)  เบนเฮอร์ (1959)  ดิอพาร์ตเมนต์ (1960) 
1961–1980:  เวสต์ไซด์สตอรี่ (1961)  ลอเรนซ์แห่งอาราเบีย (1962)  ทอม โจนส์ เทพบุตรนักรัก (1963)  บุษบาริมทาง (1964)  มนต์รักเพลงสวรรค์ (1965)  อะแมนฟอร์ออลซีซันส์ (1966)  คืนเดือดคดีโฉด (1967)  หนูน้อยโอลิเวอร์ (1968)  คาวบอยตกอับย่ำกรุง (1969)  แพ็ตตัน นายพลกระดูกเหล็ก (1970)  มือปราบเพชรตัดเพชร (1971)  เดอะก็อดฟาเธอร์ (1972)  2 ผู้ยิ่งใหญ่ (1973)  เดอะก็อดฟาเธอร์ ภาค 2 (1974)  บ้าก็บ้าวะ! (1975)  ร็อคกี้ ราชากำปั้น ทุบสังเวียน (1976)  แอนนี ฮอล (1977)  เดอะเดียร์ฮันเตอร์ (1978)  พ่อ แม่ ลูก (1979)  เส้นทางมนุษย์ (1980) 
1981–2000:  เกียรติยศแห่งชัยชนะ (1981)  คานธี (1982)  ค่าแห่งความรัก (1983)  อมาเดอุส (1984)  รักที่ริมขอบฟ้า (1985)  พลาทูน (1986)  จักรพรรดิโลกไม่ลืม (1987)  อัจฉริยะแห่งออทิสติก (1988)  สู่มิตรภาพ ณ ปลายฟ้า (1989)  จอมคนแห่งโลกที่ 5 (1990)  อำมหิตไม่เงียบ (1991)  ไถ่บาปด้วยบุญปืน (1992)  ชะตากรรมที่โลกไม่ลืม (1993)  อัจฉริยะปัญญานิ่ม (1994)  วีรบุรุษหัวใจมหากาฬ (1995)  ในความทรงจำ...ความรักอยู่ได้ชั่วนิรันดร์ (1996)  ไททานิค (1997)  กำเนิดรักก้องโลก (1998)  อเมริกัน บิวตี้ (1999)  นักรบผู้กล้าผ่าแผ่นดินทรราช (2000) 
2001–ปัจจุบัน:  ผู้ชายหลายมิติ (2001)  ชิคาโก (2002)  ลอร์ดออฟเดอะริงส์: มหาสงครามชิงพิภพ (2003)  เวทีแห่งฝัน วันแห่งศักดิ์ศรี (2004)  คน...ผวา (2005)  ภารกิจโหด แฝงตัวโค่นเจ้าพ่อ (2006)  ล่าคนดุในเมืองเดือด‎ (2007)  สลัมด็อก มิลเลียนแนร์ คำตอบสุดท้าย...อยู่ที่หัวใจ‎ (2008)  หน่วยระห่ำ ปลดล็อกระเบิดโลก (2009)  ประกาศก้องจอมราชา (2010)  บรรเลงฝัน บันดาลรัก (2011)  แผนฉกฟ้าแลบ ลวงสะท้านโลก (2012)  ปลดแอก คนย่ำคน (2013)  เบิร์ดแมน มายาดาว (2014)  คนข่าวคลั่ง (2015)  มูนไลท์ ใต้แสงจันทร์ ทุกคนฝันถึงความรัก (2016)  เดอะ เชพ ออฟ วอเทอร์ (2017)  กรีนบุ๊ค (2018)  ชนชั้นปรสิต (2019)  โนแมดแลนด์ (2020)  โคด้า หัวใจไม่ไร้เสียง (2021)  ซือเจ๊ทะลุมัลติเวิร์ส (2022)  ออปเพนไฮเมอร์ (2023)
เหมปาลา ชยสุริยา

| เหมปาลา ชยสุริยา |
| --- | --- |
เกิด: พ.ศ. 2473 ศรีลังกา
| สถิติเหรียญโอลิมปิก> มวยสากลสมัครเล่น.ตัวแทนของ  ซีลอน.เอเชียนเกมส์ |
| --- | --- | --- |
|  |  มะนิลา 2497  | แบนตัมเวท |
เหมปาลา ชยสุริยา (Hempala Premachandra "Henry" Jayasuriya) นักมวยสากลสมัครเล่นชาวศรีลังกา เกิดเมื่อ พ.ศ. 2473 ติดทีมชาติศรีลังกา ได้เหรียญเงินกีฬาเอเชียนเกมส์ในรุ่นแบนตัมเวทเมื่อ พ.ศ. 2497 ที่มะนิลา ประเทศฟิลิปปินส์ และติดทีมชาติเข้าแข่งขันกีฬาโอลิมปิก พ.ศ. 2499 ที่เมลเบิร์น รอบแรก แพ้คะแนนบ๊อบบี แบท (สหรัฐอเมริกา) เมื่อ 23 พฤศจิกายน ตกรอบไม่ได้เหรียญรางวัล
น้องชายของเขาคือจันทรเสนา ชยสุริยาเป็นนักมวยสากลสมัครเล่นทีมชาติศรีลังกาเช่นกัน เคยเข้าแข่งขันกีฬาโอลิมปิก พ.ศ. 2499 ในรุ่นเฟเธอร์เวท แต่ตกรอบสอง ไม่ได้เหรียญรางวัลเช่นกัน
จันทรเสนา ชยสุริยา

| จันทรเสนา ชยสุริยา |
| --- | --- |
เกิด: 27 มกราคม พ.ศ. 2478 ศรีลังกา
| สถิติเหรียญโอลิมปิก> มวยสากลสมัครเล่น.ตัวแทนของ  ซีลอน.เอเชียนเกมส์ |
| --- | --- | --- |
|  |  มะนิลา 2497  | เฟเธอร์เวท |
จันทรเสนา ชยสุริยา (Chandrasena P. Jayasuriya) นักมวยสากลสมัครเล่นชาวศรีลังกา เกิดเมื่อ 27 มกราคม พ.ศ. 2478 ติดทีมชาติศรีลังกา ได้เหรียญทองแดงกีฬาเอเชียนเกมส์ในรุ่นเฟเธอร์เวทเมื่อ พ.ศ. 2497 ที่มะนิลา ประเทศฟิลิปปินส์
จันทรเสนาติดทีมชาติเข้าแข่งขันกีฬาโอลิมปิก พ.ศ. 2499 ที่เมลเบิร์น รอบแรกได้บาย รอบสอง แพ้คะแนน ดิก แมกแทกการ์ต (สหราชอาณาจักร) เมื่อ 27 พฤศจิกายน ตกรอบไม่ได้เหรียญรางวัล
พี่ชายของเขาคือ เฮนรี ชยสุริยา หรือเหมปาลา ชยสุริยาเป็นนักมวยสากลสมัครเล่นทีมชาติศรีลังกาเช่นกัน เคยเข้าแข่งขันกีฬาโอลิมปิก พ.ศ. 2499 ในรุ่นแบนตัมเวท แต่ตกรอบแรก ไม่ได้เหรียญรางวัลเช่นกัน
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดเลย พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง